Rita Šerpytytė

Rita Šerpytytė (1954 m. sausio 26 d. Tauragėje) – Vilniaus universiteto filosofijos profesorė, pedagogė, vertėjaVisuotinė lietuvių enciklopedija. 2013, https://www.vle.lt/straipsnis/rita-serpytyte/, 2022 m. Lietuvos mokslo premijos laureatė.

 Biografija 
Rita Šerpytytė 1972 m. aukso medaliu baigė Tauragės II vidurinę mokyklą (dabar „Versmės“ gimnazija). 1972–1977 m. studijavo teisę Vilniaus universiteto Teisės fakultete ir įgijo teisininko specialybę. 1983–1986 m. studijavo filosofijos aspirantūroje VU Filosofijos katedroje. 1988 m. apgynė humanitarinių mokslų (filosofijos krypties) daktaro laipsnį (Vilniaus Universiteto Filosofijos katedra). 1993 m. ir 1996 m. stažavosi Romos universiteto La Sapienza Filosofijos fakultete.

Laimėjusi stipendiją projektui „Nihilizmas po Nyčės“ dirbo vizituojančia profesore Trento (Italija) Religinių studijų centre. Skaitė paskaitas Belgijos, Italijos, Vokietijos universitetuose, buvo tarptautinių konferencijų Vokietijoje, Italijoje, Prancūzijoje kviestinė pranešėja. 2008–2018 m. Lietuvos Mokslo Tarybos narė.Į svetainės „Filosofija Lietuvoje“ lankytojų klausimus atsako filosofė Rita Šerpytytė
 , http://www.filosofija.vu.lt/tekstai/RSerpytyte.htm

1988–1999 m. dirbo Vilniaus pedagoginiame universitete, Filosofijos katedroje, nuo 2000 m. dirba VU, 2000–2018 m. vadovavo VU Religijos studijų ir tyrimų centrui (nuo 2005 m. šio centro filosofijos profesorė), nuo 2018 m. Kontinentinės filosofijos ir religijos studijų katedros profesorė, katedros vedėja.

 Moksliniai darbai 

Pagrindinės Ritos Šerpytytės mokslinių interesų sritys: Heideggerio filosofija, postmodernioji filosofija, šiuolaikinė italų filosofija, nihilizmo problema Vakarų filosofijoje; Hegelio filosofija ir jos šiuolaikinės interpretacijos, Vattimo filosofija, Agambeno filosofija, Malabou filosofija, Realybės ir Tikrovės problema klasikinėje ir šiuolaikinėje filosofijoje. Filosofijos fakultetas, Vilniaus universitetas: Rita Šerpytytė, https://www.fsf.vu.lt/filosofijos-institutas/filosofijos-instituto-struktura/kontinentines-filosofijos-ir-religijos-studij-katedra
Daugiausiai dėmesio skiria nihilizmo tyrimų aprašymui. Yra pagrindinė nihilizmo tyrinėtoja Lietuvoje.

Rita Šerpytytė yra dviejų monografijų – „Nihilizmas ir Vakarų filosofija“ (2007 m.) ir „Tikrovės spektrai. Vakarų nihilizmas tarp diagnozės ir teorijos“ (2019 m.) autorė<ref> Filosofijos fakultetas, Vilniaus universitetas: fakulteto įvykiai, išleista R.Šerpytytės monografija ,,Tikrovės espektai, https://www.fsf.vu.lt/naujienos/fakulteto-ivykiai/2847-isleista-monografija-tikroves-spektrai</ref>, kolektyvinės monografijos „Sekuliarizacija ir dabarties kultūra“ (2013 m.) sudarytoja ir autorė, kolektyvinės monografijos „Ontologijos transformacijos. Medijos. Nihilizmas. Etika“ (2015 m.) bendraautorė. Kolektyvinių straipsnių rinkinių „A Century with Levinas: on the Ruins of Totality” (2009) bei “Emmanuel Levinas: A Radical Thinker in the Time of Crisis” (2015) sudarytoja ir autorė. Vadovėlio „Religija ir filosofija” (2003) autorė, VU mokslinio žurnalo „Religija ir kultūra” vyriausioji redaktorė. Taip pat parašė daugiau nei 70 mokslinių straipsnių, publikuojamų Lietuvos ir užsienio mokslo leidiniuose. Skaitė paskaitas įvairiuose Europos ir pasaulio universitetuose – Italijoje, Ispanijoje, Prancūzijoje, Vokietijoje, Belgijoje, Portugalijoje, JAV. Nuolatos dalyvauja mokslinėse konferencijose bei projektinėje veikloje užsienyje.Į svetainės „Filosofija Lietuvoje“ lankytojų klausimus atsako filosofė Rita Šerpytytė
 , http://www.filosofija.vu.lt/tekstai/RSerpytyte.htm

Lietuvos filosofijos mokytojų asociacijos prezidentė, Lietuvos moksleivių filosofijos olimpiados organizacinio komiteto narė, Lietuvos mokslo tarybos narė (Humanitarinių ir socialinių mokslų komitetas, kuriam atstovavo dvi kadencijas) (2008–2018 m.) Tarptautinės filosofijos profesorių asociacijos (AIPPH) narė ir atstovė Lietuvai bei Katalikiško akademinio stipendijų fondo (KAAD) atstovė Lietuvoje.Centre for Religious Studies and Research, http://www.rstc.vu.lt/dokumentai/2013_Research.pdf. 2002–2009 m. buvo VMSF ekspertė. Nuo 2004 m. SKVC ekspertė. Nuo 2008 m. tapo LMT ekspertė. Nuo 2013 m. Hera ekspertė. Nuo 2012 m. Italijos universitetų asociacijos CINECA ekspertė.

LTV dokumentinių filmų „Benamė istorija“ (2000 m., rež. Juozas Sabolius) ir „Neturto seserys“ (2001 m., rež. Juozas Sabolius) scenarijaus autorė.Į svetainės „Filosofija Lietuvoje“ lankytojų klausimus atsako filosofė Rita Šerpytytė
 , http://www.filosofija.vu.lt/tekstai/RSerpytyte.htm

Rita Šerpytytė yra Vilniaus universiteto Filosofijos fakulteto Filosofijos instituto profesorė, Kontinentinės filosofijos ir religijos studijų katedros (kurios atsiradima inicijavo pati Rita Šerpetytė) vedėja, habilituota humanitarinių mokslų srities filosofijos krypties daktarė. 2020 m. kaip vizituojanti profesorė dirbo Turino universitete (Italija).

 Bibliografija 
Monografijos
 Nihilizmas ir Vakarų filosofija (2007 m.)
 Tikrovės spektrai. Vakarų nihilizmas tarp diagnozės ir teorijos (2019 m.)
Kolektyvinės monografijos ir rinkiniai
 A Century with Levinas: on the Ruins of Totality (2009 m.)
 Sekuliarizacija ir dabarties kultūra (2013 m., sudarytoja ir autorė)
 Ontologijos transformacijos. Medijos. Nihilizmas. Etika (2015 m.)
 Emmanuel Levinas: A Radical Thinker in the Time of Crisis (2015 m.)
Vadovėliai
 Religija ir filosofija (2003 m.)

Vertimai
 Jacopozzi A. „Religijos filosofija“ (1997, 1998 m.)
 Vattimo G. „Tikėti, kad tiki“ (Credere di credere''; 2009 m.)

 Nuorodos 
 Žurnalas „Religija ir kultūra“
 leidinys „Žmogus ir žodis“ 

 Šaltiniai 

Kategorija:Vilniaus universiteto dėstytojai
Kategorija:Lietuvos filosofai
Kategorija:Lietuvos vertėjai
Kategorija:Lietuvos mokslo premijos laureatai